Diari Oficial de la Generalitat Valenciana


Sumari del DOGV 8688, del 29-11-2019 (2019/11033)

Informació pública de la sol·licitud d'autorització d'abocament al mar del sistema Vera-Malva-rosa, al terme municipal de València. Expedient VERMAR019.
--------------------------------------------------------------------------------------------------------------------------------------------------------

### Dades del document

Número de DOGV
:   8688

Data del DOGV
:   29-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11755


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud d'autorització d'abocament al mar del sistema Vera-Malva-rosa, al terme municipal de València. Expedient VERMAR019. [2019/11759]  
  
Amb registre d'entrada número 16538, de la Conselleria d'Agricultura, Medi Ambient, Canvi Climàtic i Desenvolupament Rural, Vicente Sarrià i Morell, regidor delegat del Cicle Integral de l'Aigua de l'Ajuntament de València sol·licita autorització d'abocament al mar del sistema Vera-Malva-rosa, al terme municipal de València.  
Segons el Decret 105/2019, de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (article 129), la Direcció General de l'Aigua exerceix les funcions establides en l'article 70 de la Llei 5/1983, de 30 de desembre, del Consell, i altres previstes en l'ordenament jurídic, en matèria de planificació, gestió i protecció de recursos hídrics; projectes d'infraestructures hidràuliques en la Comunitat Valenciana; construcció i explotació d'infraestructures hidràuliques, planificació i gestió de les conques internes de la Comunitat Valenciana; reutilització i estalvi de l'aigua; control i protecció de la qualitat de l'aigua, i autorització d'abocaments.  
  
Cosa que es fa pública, en virtut del que disposa l'article 152.8 del RD 876/2014, de 10 d'octubre, pel qual s'aprova el Reglament general per al desplegament i execució de la Llei 22/1988, de 28 de juliol, de costes, perquè en el termini de vint dies hàbils a comptar des de la data d'exhibició d'aquest ofici al tauler d'anuncis de l'Ajuntament de València, puguen presentar-se per les corporacions i persones particulars interessades les al·legacions que estimen convenients. Durant aquest termini les persones interessades podran examinar la documentació presentada en l'Ajuntament de València o en el Servei de Planificació de Recursos Hidràulics i Qualitat de les Aigües, de la Conselleria d'Agricultura, Desenvolupament Rural, Emergència Climàtica i Transició Ecològica, al carrer de la Democràcia, 77, Ciutat Administrativa 9 d'Octubre, torre 1, 6a planta, de València, on estarà exposada els dies laborables en horari de 09.00 a 14.00 hores. També es podrà consultar el projecte en la següent adreça URL:  
http://www.agroambient.gva.es/auto/agua/VERMAR019/Proy-Unificacion-Autorizacion-Vertidos-Vera-Malvarrosa.pdf  
http://www.agroambient.gva.es/auto/agua/VERMAR019/RRSX-HCXPQA-ILRSXKOO-VSJOFTQFFR.pdf  
http://www.agroambient.gva.es/auto/agua/VERMAR019/P1811-3-LTL-Vera-Sedimento-Ed-1-Sep-18.pdf  
  
València, 22 de novembre de 2019.- El director general de l'Aigua: Manuel Aldeguer Sánchez.